Under Russlands invasjon av Ukraina 2022 var det harde kamper i byen. Mange ble drept og store deler av byen ble ødelagt. Russiske styrker erobret stadig mer av byen, og hadde hele byen under kontroll 12. mars. Byen ble gjenerobret 31. mars under en ukrainsk motoffensiv. Det ble funnet massegraver med nærmere 300 sivile og en del sivile døde ukrainere i gatene. Dette ble rapportert ved hjelp av bilder og videoer av en lang rekke nyhetsbyråer og medier. Det russiske forsvarsdepartementet hevdet at de russiske styrkene ikke hadde skyld i dette, at de døde var skuespillere, og at ingen sivile ble utsatt for vold mens byen var under russisk kontroll.